PMIndiaData/PMIndiaSum huggingface dataset:
দ্রুত আৰু স্বচ্ছ পদ্ধতিৰে তুৰ্কীৰ পৰা আফুগুটি ব্যৱসায়ৰ সন্দৰ্ভত ভাৰত আৰু তুৰ্কীৰ মাজত বুজাবুজি চুক্তি স্বাক্ষৰত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদীৰ অধ্যক্ষতাত কেন্দ্রীয় কেবিনেটে ভাৰত আৰু তুৰ্কীৰ মাজত আফুগুটি দ্রুত আৰু স্বচ্ছ পদ্ধতিৰে আফুগুটি ব্যৱসায়ৰ সন্দৰ্ভত বুজাবুজি চুক্তি স্বাক্ষৰত অনুমোদন জনাইছে। বিৱৰণঃ এই বুজাবুজি চুক্তি অনুসৰি- ১) তুৰ্কীৰ শস্য পৰিষদে তুৰ্কীৰ পৰা ভাৰতলৈ আফুগুটি ৰপ্তানি নিয়ন্ত্রনত এটি অনলাইন ব্যৱস্থাৰ প্রচলন কৰিব। এই অনলাইন ব্যৱস্থাৰ সদস্যপদৰ বাবে ৰপ্তানিকাৰক কোম্পানীসমূহে দায়িত্বপ্রাপ্ত সংগঠনৰ জৰিয়তে আবেদন জনাব। ২) প্রতি বছৰে কিমান পৰিমানৰ আফুগুটি ভাৰতে তুৰ্কীৰ পৰা আমদানি কৰিব, সেয়া দুয়ো দেশৰ চৰকাৰৰ মাজৰ আলোচনাৰ ভিত্তিতে থিৰাং কৰা হ’ব। ৩) তুৰ্কীৰ ৰপ্তানিকাৰক আৰু ভাৰতৰ আমদানিকাৰক কোম্পানীসমূহৰ মাজত বিক্রী সম্পৰ্কীয় চুক্তি তুৰ্কীৰ শস্য পৰিষদে অনলাইন ব্যৱস্থাৰ মাধ্যমত নথিভুক্তি হোৱাৰ পাছত লেনদেনৰ কাম হ’ব। ৪) প্রতি বছৰে উভয় পক্ষৰ আমদানি-ৰপ্তানিৰ পৰিমান নির্ধাৰন কৰিব। ৫) ভাৰত চৰকাৰৰ বিত্ত মন্ত্রালয়ৰ নীতি নির্দেশনা অনুসৰি তুৰ্কীৰ শস্য পৰিষদৰ অনলাইন ব্যৱস্থাৰ পৰা প্রাপ্ত তথ্য অনুসৰি চেণ্ট্ৰেল ব্যুৰ’ অৱ নাৰকোটিক্সে আফুগুটি বিক্রী সম্পৰ্কীয় চুক্তিসমূহ নথিভুক্ত কৰিব। পাছত এই সম্পৰ্কে বিস্তৃত তথ্য অনলাইনত দিয়া হ’ব। ভাৰতৰ চেণ্ট্ৰেল ব্যুৰ’ অৱ নাৰকোটিক্সৰ অনুমোদিত চুক্তিসমূহে কেৱল তুৰ্কীৰ শস্য পৰিষদক ৰূপায়ণৰ অনুমতি দিব। ৬) বিক্রী সম্পৰ্কীয় চুক্তি আৰু অন্যান্য প্রয়োজনীয় পদক্ষেপ গ্ৰহণৰ পাচত তুৰ্কীৰ শস্য পৰিষদে ৰপ্তানিকাৰকক এই সংম্পৰ্কীয় এখন বৈধ প্ৰমানপত্ৰ প্রদান কৰিব। এই বুজাবুজি চুক্তিৰ জৰিয়তে তুৰ্কীৰ পৰা নির্দিষ্ট নিয়ম মানি দ্রুত আৰু স্বচ্ছ পদ্ধতিৰে ভাৰতলৈ আফুগুটি আমাদানি কৰা সম্ভৱ হ’ব। আইনী জটিলতাত আমদানিত বিলম্ব ব্যৱস্থা এৰি চলাতো সম্ভৱ হ’ব। এই বুজাবুজি চুক্তি ৰূপায়ণৰ ফলত ভাৰতৰ আভ্যন্তৰীণ বজাৰত আফুগুটিৰ যোগান নিশ্চিত হ’ব আৰু ভাৰতীয় গ্রাহকসকল ইয়াৰ দ্বাৰা উপকৃত হ’ব।
বিশিষ্ট গান্ধীবাদী নেত্ৰী শকুন্তলা চৌধুৰীৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে বিশিষ্ট গান্ধীবাদী নেত্ৰী শকুন্তলা চৌধুৰী ডাঙৰীয়ানীৰ দেহাৱসানত গভীৰ শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়; "গান্ধীবাদী আদৰ্শৰ প্ৰচাৰৰ ক্ষেত্ৰত কৰা জীৱনজোৰা প্ৰয়াসৰ বাবে শকুন্তলা চৌধুৰী ডাঙৰীয়ানী চিৰস্মৰণীয় হৈ ৰ'ব। শৰণীয়া আশ্ৰমত তেওঁৰ মহান কামে বহু লোকৰ জীৱনত যোগাত্মক প্ৰভাৱ পেলাইছিল। তেওঁৰ মৃত্যুৰ বাতৰিয়ে দুঃখিত কৰিছে। তেওঁৰ পৰিয়াল আৰু শুভাকাংক্ষীসকললৈ সমবেদনা জনাইছো। ঔম শান্তি।"
প্ৰধানমন্ত্ৰীয়ে কৃষকসকলৰ উপাৰ্জন বৃদ্ধিৰ বাবে চৰকাৰৰ প্ৰচেষ্টাৰ ওপৰত এটা প্ৰবন্ধ ভাগ-বতৰা কৰিছ

প্ৰধানমন্ত্ৰী শ্ৰী নৰেন্দ্ৰ মোদীয়ে কৃষকসকলৰ উপাৰ্জন বৃদ্ধিৰ বাবে চৰকাৰৰ প্ৰচেষ্টাৰ তথ্য থকা narendramodi.in ৱেবছাইটৰ এটা প্ৰবন্ধ ভাগ-বতৰা কৰিছে। প্ৰধানমন্ত্ৰীয়ে এইদৰে টুইট কৰে- "পশুপালনৰ পৰা মীন পালন, বনাঞ্চলৰ পৰা মিঠা বিপ্লৱলৈকে, আমাৰ চৰকাৰে মিত্ৰশক্তিৰ কাৰ্যকলাপৰ জৰিয়তে কৃষকসকলৰ উপাৰ্জন বৃদ্ধিৰ বাবে অজস্ৰ প্ৰচেষ্টা চলাইছে। #8yearsOfKisanKalyan" প্ৰধানমন্ত্ৰীয়ে অন্নদাঁতাৰ কল্যাণৰ প্ৰতি চৰকাৰৰ প্ৰতিশ্ৰুতিৰ ওপৰত আলোকপাত কৰি মাইগভত এলানি টুইটো ভাগ-বতৰা কৰে। প্ৰধানমন্ত্ৰীয়ে এইদৰে টুইট কৰে- "দেশৰ অন্নদাতাৰ সৱলীকৰণে নতুন ভাৰতক এক শক্তিশালী ভেটি প্ৰদান কৰিছে। বীজৰ পৰা বজাৰলৈকে, প্ৰতিটো খণ্ডই তেওঁলোকৰ সৰ্বাংগীন বিকাশৰ ওপৰত গুৰুত্ব দিছে। এইটো আমাৰ কৃষক ভাই-ভনীসকলৰ সংকল্পৰ ফলাফল যে ভাৰতে কৃষি খণ্ডত এক নতুন উদাহৰণ স্থাপন কৰিছে। #8YearsOfKisanKalyan" প্ৰধানমন্ত্ৰীয়ে লগতে কয় যে কৃষক ভাই-ভনীসকলক কেইবাটাও আঁচনিৰ ১০০% লাভালাভ প্ৰদান কৰা হৈছে। প্ৰধানমন্ত্ৰীয়ে এইদৰে টুইট কৰে- "আমাৰ চৰকাৰে কৃষক ভাই-ভনীসকলক আঁচনিসমূহৰ ১০০ শতাংশ লাভালাভ প্ৰদান কৰিবলৈ সম্পূৰ্ণৰূপে প্ৰতিশ্ৰুতিবদ্ধ। পিএম-কিষাণ আঁচনিৰ পৰা আৰম্ভ কৰি ৰেকৰ্ড বাজেট আৱণ্টন বা উৎপাদন ব্যয়ৰ ডেৰ গুণ এমএছপি, মাটিৰ স্বাস্থ্য কাৰ্ডৰ পৰা ই-নামলৈকে, এনে বহুতো আঁচনি আছে যিয়ে অন্নদাতাক নতুন শক্তি প্ৰদান কৰিছে। "
‘দুৰ্যোগৰ বিপদ-সংকূলতা প্ৰশমণ আৰু প্ৰবন্ধন’ৰ ক্ষেত্ৰত সহযোগিতা সন্দৰ্ভত ভাৰত আৰু ইটালীয়ান ৰিপাব্লিকৰ মাজত সম্পাদিত বুজাবুজিৰ চুক্তিলৈ কেবিনেটৰ অনুমোদ

‘দুৰ্যোগৰ বিপদ-সংকূলতা প্ৰশমণ আৰু প্ৰবন্ধন’ৰ ক্ষেত্ৰত সহযোগিতা সন্দৰ্ভত ভাৰতৰ ‘ৰাষ্ট্ৰীয় দুৰ্যোগ প্ৰবন্ধন প্ৰাধিকৰণ’ আৰু ‘ইটালীয়ান ৰিপাব্লিক’ৰ ‘ডিপাৰ্টমেণ্ট অব চিভিল প্ৰটেকশ্যন অব দ্যা প্ৰেচিডেন্সী অব দ্যা কাউন্সিল অব মিনিষ্টাৰ্ছ’ৰ মাজত সম্পাদিত বুজাবুজিৰ চুক্তি সন্দৰ্ভত প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেটৰ সভাক অৱগত কৰোৱা হয়। লাভসমূহ: ‘দুৰ্যোগৰ বিপদ-সংকূলতা প্ৰশমণ আৰু প্ৰবন্ধন’ৰ ক্ষেত্ৰত সহযোগিতা সন্দৰ্ভত ভাৰতৰ ‘ৰাষ্ট্ৰীয় দুৰ্যোগ প্ৰবন্ধন প্ৰাধিকৰণ’ আৰু ‘ইটালীয়ান ৰিপাব্লিক’ৰ ‘ডিপাৰ্টমেণ্ট অব চিভিল প্ৰটেকশ্যন অব দ্যা প্ৰেচিডেন্সী অব দ্যা কাউন্সিল অব মিনিষ্টাৰ্ছ’ৰ মাজত বুজাবুজিৰ চুক্তিখন স্বাক্ষৰিত হয়। চুক্তিখনৰ জৰিয়তে গঢ়ি তুলিব বিচৰা দুৰ্যোগ প্ৰবন্ধন সম্পৰ্কীয় ব্যৱস্থাৱলীৰ জৰিয়তে ভাৰত আৰু ইটালী উভয় পক্ষই পৰস্পৰে উপকৃত হ’ব আৰু ইয়ে দুৰ্যোগ প্ৰবন্ধনৰ বাবে প্ৰয়োজনীয় প্ৰস্তুতি, প্ৰতিক্ৰিয়া প্ৰদৰ্শন তথা সামৰ্থ্য বৰ্দ্ধনৰ দৰে ক্ষেত্ৰসমূহক শক্তিশালী কৰি তোলাত সহায় কৰিব। ‘দুৰ্যোগৰ বিপদ-সংকূলতা প্ৰশমণ আৰু প্ৰবন্ধন’ৰ ক্ষেত্ৰত সহযোগিতা সন্দৰ্ভত ভাৰতৰ ‘ৰাষ্ট্ৰীয় দুৰ্যোগ প্ৰবন্ধন প্ৰাধিকৰণ’ আৰু ‘ইটালীয়ান ৰিপাব্লিক’ৰ ‘ডিপাৰ্টমেণ্ট অব চিভিল প্ৰটেকশ্যন অব দ্যা প্ৰেচিডেন্সী অব দ্যা কাউন্সিল অব মিনিষ্টাৰ্ছ’ৰ মাজত বুজাবুজিৰ চুক্তিখন স্বাক্ষৰিত হয় ২০২১চনৰ জুন মাহত।
আর্জেণ্টিনাৰ বুয়েনছ এয়াৰছত ১০-১৩ ডিচেম্বৰ, ২০১৭ত অনুষ্ঠিত বিশ্ব বাণিজ্য সংস্থাৰ একাদশ মন্ত্রী পর্যায়ৰ সন্মিলনত গৃহীত ভাৰতৰ দৃষ্টিভংগীক কেবিনেটৰ অনুমোদন সমর্থন কেন্দ্রীয় মন্ত্রিসভাৰ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেট বৈঠকত আর্জেণ্টিনাৰ বুয়েনছ এয়াৰছত ২০১৭ৰ ডিচেম্বৰত অনুষ্ঠিত বিশ্ব বাণিজ্য সংস্থাৰ একাদশ মন্ত্রী পর্যায়ৰ সন্মিলনত গৃহীত ভাৰতৰ দৃষ্টিভংগী সন্দৰ্ভত বাণিজ্য বিভাগে দিয়া টোকাৰ পূৰ্বপ্ৰস্তাৱিত অনুমোদন জনায়। সন্মিলনত ভাৰতৰ এই দৃষ্টিভংগী গ্রহণৰ প্ৰধান উদ্দেশ্য হ’ল মন্ত্রী পর্যায়ৰ সন্মিলন চলাৰ সময়ত ভাৰতৰ স্বার্থ, অগ্রাধিকাৰ আৰু উদ্বেগজনক বিষয়সমূহ যথোচিতভাবে উত্থাপন কৰা। পটভূমিঃ এই সন্মিলনত গৃহীত সিদ্ধান্তসমূহৰ ভিতৰত উল্লেখযোগ্য হ’ল-২০১৯ চনত দ্বাদশ মন্ত্রী পর্যায়ৰ সন্মিলনত এটি স্থিৰ সিদ্ধান্তত উপনীত হোৱাৰ লক্ষ্যৰে মৎসপালনৰ ওপৰত ৰাজসাহায্য প্ৰদান সম্পর্কীয় এটি আঁচনি প্ৰস্তুত কৰা আৰু ভাৰতৰ ফালৰ পৰা অনলাইন বাণিজ্য সন্দৰ্ভত উত্থাপিত এটি প্রস্তাৱৰ আলোচনা আৰু মত-বিনিময়ে ধৰি কেইবাটাও বিষয়। তদুপৰি, বিনিয়োগ সংক্রান্তীয় সুযোগ-সুবিধা, ক্ষুদ্র, মজলীয়া আৰু সুক্ষ্ম উদ্যোগ প্ৰতিষ্ঠান, লিংগ অনুপাত আৰু বাণিজ্যৰ দৰে নতুন নতুন বিষয়সমূহত থকা মতানৈক্যৰ বাবে কোনো ধৰণৰ ফলাফল পোৱা নগ’ল। কেৱল ইমানেই নহয়, সর্বসম্মতিক্রমে মন্ত্রী পর্যায়ৰ এই সন্মিলনৰ পৰা কোনো ধৰণৰ ঘোষণাপত্রও প্রকাশ অথবা প্রচাৰ কৰা নহয়। বহুপাক্ষিক বিভিন্ন বিষয়, ড’হা উ্ন্নয়নমুলক আঁচনিৰ ক্ষেত্রতো বিশেষ আৰু বৈষম্যমূলক আচৰণ সন্দৰ্ভতো কোনো বিশেষ উল্লেখ নথকাৰ ফলত ভাৰতেও এই ঘোষণাপত্রৰ বিষয়ত সম্মতি নজনালে।
প্ৰধানমন্ত্ৰীয়ে জম্মু-কাশ্মীৰৰ সৌন্দৰ্য আৰু আতিথ্যৰ প্ৰতি নাগৰিকৰ সঁহাৰি ভাগ-বতৰা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে জম্মু-কাশ্মীৰৰ সৌন্দৰ্য আৰু আতিথ্যৰ প্ৰতি নাগৰিকৰ সঁহাৰি ভাগ-বতৰা কৰি বৈচাৰণ, অৰু, কোকেৰনাগ, আচ্ছবাল, গুলমাৰ্গ, শ্ৰীনগৰ আৰু ডাল হ্ৰদৰ সৌন্দৰ্যৰ ওপৰত আলোকপাত কৰে। শ্ৰী ৰণজিৎ কুমাৰ নামৰ এজন নাগৰিকৰ টুইটৰ উদ্ধৃতি দি প্ৰধানমন্ত্ৰীয়ে ২০১৯ চনত শ্ৰীনগৰ ভ্ৰমণৰ এখন ফটোও টুইট কৰে। নাগৰিকৰ টুইটৰ সঁহাৰি দি প্ৰধানমন্ত্ৰীয়ে টুইট কৰে; "উৎকৃষ্ট। মইও ২০১৯ চনত শ্ৰীনগৰ ভ্ৰমণৰ এখন ফটো ভাগ-বতৰা কৰিবলৈ উদগ্ৰীৱ হৈ পৰিছো।"
টেলিকম খণ্ডৰ ব্যাপক সংস্কাৰত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেটে আজি টেলিকম খণ্ডটোত বহুসংখ্যক গাঁথনিগত আৰু প্ৰক্ৰিয়ামূলক সংস্কাৰত অনুমোদন জনাইছে। এই সংস্কাৰৰাজিয়ে নিয়োগৰ সুযোগ সুৰক্ষিতকৰণ আৰু নিয়োগ সৃষ্টিত সহায় কৰিব। এই সংস্কাৰে সুস্থ প্ৰতিযোগিতালৈ উৎসাহ যোগাব যাৰ ফলত উপভোক্তাৰ স্বাৰ্থ সুৰক্ষিত হ’ব। ই লগতে লিকুইডিটিৰ সঞ্চাৰ, বিনিয়োগক উৎসাহ যোগোৱাৰ লগতে আৰু টেলিকম সেৱা প্ৰদানকাৰী (TSP) ৰ নিয়ামক বোজা লাঘৱ কৰিব বুলি আশা কৰা হৈছে। ক’ভিড-১৯ ৰ প্ৰত্যাহ্বানৰাজিৰে মোকাবিলাত টেলিকম খণ্ডটোৱে উৎকৃষ্ট প্ৰদৰ্শন কৰিছিল। এই সময়ছোৱাত ডাটাৰ ব্যৱহাৰ বৃদ্ধি পালে, অনলাইন শিক্ষাৰ প্ৰসাৰ হ’ল, ৱৰ্ক ফ্ৰম হ’ম, সামাজিক মাধ্যম, ভাৰ্চুৱেল মিটিং ইত্যাদিৰ জৰিয়তে পাৰস্পৰিক সংযোগ বৃদ্ধি পালে। গতিকে এই পৰিপ্ৰেক্ষিতত, এই সংস্কাৰ ব্যৱস্থাই ব্ৰডবেণ্ড আৰু টেলিকম সংযোগৰ প্ৰসাৰত অধিক উদ্দীপনা যোগাব। কেবিনেটৰ এই সিদ্ধান্তই প্ৰধানমন্ত্ৰীগৰাকীৰ এটি বলিষ্ঠ টেলিকম খণ্ডৰ ভিশ্যনক শক্তিশালী কৰিছে। প্ৰতিযোগিতা বৃদ্ধিৰে উপভোক্তাক অধিক বিকল্পৰ সুবিধা প্ৰদান কৰাৰ লগতে, ই সৰ্বাংগীন উন্নয়নৰ অৰ্থে অন্ত্যোদয়াৰ সপোন সফল কৰিব আৰু প্ৰত্যন্ত অঞ্চলসমূহক মুখ্যধাৰালৈ অনা আৰু সংযোগবিহীনসকলক সংযোগ কৰিবলৈ সৰ্বজনীন ব্ৰডবেণ্ড সুগম কৰিব। এই পেকেজে তদুপৰি ৪জিৰ প্ৰসাৰ, লিকুইডিটিৰ সঞ্চাৰত উদ্দীপনা যোগান আৰু ৫জি নেটৱৰ্কসমূহত বিনিয়োগৰ অৰ্থে এটি উপযোগী পৰিবেশ সৃষ্টি কৰিব বুলি আশা কৰা হৈছে। টেলিকম সেৱা প্ৰদানকাৰীৰ অৰ্থে নটা গাঁথনিগত সংস্কাৰ আৰু পাঁচটা প্ৰক্ৰিয়াগত সংস্কাৰ তথা সাহায্য ব্যৱস্থা তলত উল্লেখ কৰা হ’লঃ গাঁথনিগত সংস্কাৰৰাজি 1. সমন্বিত মুঠ ৰাজহৰ যুক্তিসংগতকৰণঃ এজিআৰৰ সংজ্ঞাৰপৰা সম্ভাৱ্য ভিত্তিত অনা-টেলিকম ৰাজহ বাদ পৰিব। 2. বেংক জামিন (BG) যুক্তিসংগতকৰণঃ অনুজ্ঞা ব্যয় (LF) আৰু আন সমজাতীয় শুল্কৰ বিপৰীতে বিজি প্ৰয়োজনীয়তাৰ বৃহৎ হ্ৰাস (৮০%)। দেশখনৰ ভিন্ন অনুজ্ঞাপ্ৰাপ্ত পৰিসেৱা এলেকা (LS) সুৰক্ষিতকৰণৰদ্বাৰা এজিআৰ সিদ্ধান্তৰপৰা উদ্ভূত মাচুলৰ বাৰ্ষিক পৰিশোধৰ চাৰি বছৰ পৰ্য্যন্ত মৰেটৰিয়াম/ স্থগন, সুৰক্ষিত কৰা হৈছে। 2. সুতৰ হাৰত এনপিভি সুৰক্ষিতকৰণেৰে চাৰি বছৰ পৰ্য্যন্ত পূৰ্বৰ নিলামসমূহত (২০২১ ৰ নিলামক বাদ দি) ক্ৰয় হোৱা স্পেকট্ৰামৰ পৰিশোধ কৰিবলগীয়া ৰাশিত মৰেটৰিয়াম/ স্থগন সংশ্লিষ্ট নিলামসমূহত নিৰ্ধাৰণ কৰা হৈছে। 3. ইকুইটিৰ মাধ্যমেৰে উল্লেখিত পৰিশোধৰ বিলম্বৰ পৰিপ্ৰেক্ষিতত সৃষ্ট সুতৰ ৰাশি পৰিশোধৰ অৰ্থে টিএছপিলৈ বিকল্প। 4. চৰকাৰখনৰ ক্ষেত্ৰত, মৰেটৰিয়াম/ স্থগনৰ সময়ছোৱাৰ শেষান্তত ইকুইটিৰ মাধ্যমেৰে উল্লেখিত পৰিশোধৰ বিলম্বৰ পৰিপ্ৰেক্ষিতত পৰিশোধ কৰিবলগীয়া ৰাশি ৰূপান্তৰৰ অৰ্থে, বিত্ত মন্ত্ৰালয়ে নীতি-নিৰ্দেশনা চূড়ান্ত কৰিব। সকলো টিএছপিৰ অৰ্থে উল্লেখিত সংস্কাৰৰাজি প্ৰযোজ্য হ’ব আৰু লিকুইডিটি আৰু নগদ প্ৰৱাহ সহজ কৰি সকাহ প্ৰদান কৰিব। টেলিকম খণ্ডটোলৈ উল্লেখযোগ্য এক্সপ’জাৰ থকা ভিন্ন বেংকসমূহকো ই সহায় কৰিব।
প্ৰধানমন্ত্ৰীয়ে প্ৰৱাসী ভাৰতীয় দিৱস উপলক্ষে প্ৰৱাসী ভাৰতীয়সকলক অভিনন্দন জনা

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰৱাসী ভাৰতীয় দিৱস উপলক্ষে প্ৰৱাসী ভাৰতীয়সকলক অভিনন্দন জ্ঞাপন কৰে। এক টুইটত প্ৰধানমন্ত্ৰীয়ে কয়, "প্ৰৱাসী ভাৰতীয় দিৱসত সকলোকে বিশেষকৈ প্ৰৱাসী ভাৰতীয়সকললৈ অভিনন্দন জ্ঞাপন কৰিছো। আমাৰ প্ৰৱাসী ভাৰতীয় লোক বিশ্বৰ সকলো প্ৰান্তত প্ৰতিষ্ঠিত হৈছে আৰু বিভিন্ন ক্ষেত্ৰত নিজৰ পাৰদৰ্শিতা দাঙি ধৰিবলৈ সক্ষম হৈছে। একে সময়তে তেওঁলোকে নিজৰ শিপাৰ সৈতে সংযুক্ত হৈ আছে। আমি তেওঁলোকৰ দক্ষতাক লৈ গৌৰবান্বিত।"
ছাহিবজাদা জোৰাৱাৰ সিংজী আৰু ছাহিবজাদা ফাটেহ সিংজীৰ আত্মবলিদানক সুঁৱৰি ২৬ ডিচেম্বৰৰ দিনটো ‘বীৰ বাল দিৱস’ হিচাপে পালন কৰাৰ কথা ঘোষণা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰী গুৰু গোবিন্দ সিংজীৰ পৱিত্ৰ প্ৰকাশ পৰ্ব উপলক্ষে আজি ছাহিবজাদা জোৰাৱাৰ সিংজী আৰু ছাহিবজাদা ফাটেহ সিংজীৰ আত্মবলিদানক সুঁৱৰি এইবছৰৰ পৰা ২৬ ডিচেম্বৰৰ দিনটোক ‘বীৰ বাল দিৱস’ হিচাপে পালন কৰাৰ কথা ঘোষণা কৰে। কেইবাটাও টুইটযোগে প্ৰধানমন্ত্ৰীয়ে কয়, ‘আজি শ্ৰী গুৰু গোবিন্দ সিংজীৰ পৱিত্ৰ প্ৰকাশ পৰ্ব উপলক্ষে মই এই কথা জনাবলৈ পাই সন্মান বোধ কৰিছোঁ যে এইবছৰৰ পৰা ২৬ ডিচেম্বৰৰ দিনটো ‘বীৰ বাল দিৱস’ হিচাপে পালন কৰা হ’ব। ছাহিবজাদেসকলৰ সাহস আৰু ন্যায়ৰ অন্বেষণৰ বাবে এয়া হ’ব উপযুক্ত শ্ৰদ্ধাঞ্জলি। ‘বীৰ বাল দিৱস’ সেইদিনা পালন কৰা হ’ব যিদিনা ছাহিবজাদা জোৰাৱাৰ সিংজী আৰু ছাহিবজাদা ফাটেহ সিংজীক এখন দেৱালৰ মাজত জীৱিত অৱস্থাত বান্ধি ৰখাৰ বাবে দুয়ো শ্বহীদ হৈছিল। এই দুগৰাকী ব্যক্তিয়ে ধৰ্মৰ মহান নীতিৰ পৰা বিচ্যুত্ হোৱাৰ পৰিৱৰ্তে মৃত্যুক বাচি লৈছিল। মাতা গুজৰী, শ্ৰী গুৰু গোবিন্দ সিংজী আৰু ৪জন ছাহিবজাদেৰ বীৰত্ব আৰু আদৰ্শই লাখ লাখ লোকক এতিয়াও প্ৰেৰণা যোগায়। তেওঁলোকে কেতিয়াও অন্যায়ৰ সন্মুখত শিৰ নত কৰা নাছিল। তেওঁলোকে এনে এক পৃথিৱীৰ কল্পনা কৰিছিল যি সামগ্ৰিক আৰু সম্প্ৰীতিৰে ভৰা। সেয়ে তেওঁলোকৰ বিষয়ে আৰু অধিক লোকে জনাটো সময়ৰ প্ৰয়োজন হৈ পৰিছে।’
প্ৰধানমন্ত্ৰীয়ে যোগাভ্যাসৰ বাবে কেইবাখনো দেশৰ লোকক একত্ৰিত কৰাত দোহা, কটৰস্থিত ভাৰতীয় দূতাৱাসৰ প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে যোগাভ্যাসৰ বাবে কেইবাখনো দেশৰ লোকক একত্ৰিত কৰিবলৈ দোহা, কটৰস্থিত ভাৰতীয় দূতাৱাসে চলোৱা গুৰুত্বপূৰ্ণ প্ৰয়াসক প্ৰশংসা কৰিছে। তেওঁ লগতে কয় যে ভাল স্বাস্থ্য আৰু আৰোগ্য সন্দৰ্ভত যোগে সমগ্ৰ বিশ্বক একতাৰ সূত্ৰত বান্ধি আছে। প্ৰধানমন্ত্ৰীয়ে টুইট কৰিছে: "ভাল স্বাস্থ্য আৰু আৰোগ্য সন্দৰ্ভত যোগে সমগ্ৰ বিশ্বক একতাৰ সূত্ৰত বান্ধি আছে। কেইবাখনো ৰাষ্ট্ৰৰ লোকক যোগাভ্যাসৰ বাবে একত্ৰিত কৰাৰ @IndEmbDoha ৰ মহৎ প্ৰয়াস।”
জন্ম শতবাৰ্ষিকী উপলক্ষে আৰ কে লক্ষণক স্মৰণ প্রধানমন্ত্রী

প্রধানমন্ত্রী শ্রী নৰেন্দ্র মোদীয়ে বিশিষ্ট কাৰ্টুনিষ্ট আৰ কে লক্ষণক তেওঁ জন্ম শতবার্ষিকী উপলক্ষে শ্রদ্ধাঞ্জলি জনায়৷ এই উপলক্ষে প্ৰধানমন্ত্ৰীয়ে ২০১৮ চনত 'টাইমলেছ লক্ষণ' শীৰ্ষক গ্ৰন্থ উন্মোচনী অনুষ্ঠানত তেওঁ আগবঢ়োৱা ভাষণ শ্বেয়াৰ কৰে। টুইটাৰযোগে প্রধানমন্ত্রী কয়, “বহুমুখী প্রতিভাৰ অধিকাৰী আৰ কে লক্ষণক তেওঁ জন্ম শতবার্ষিকীত স্মৰণ কৰিছো। কাৰ্টুনৰ জৰিয়তে তেওঁ সমসাময়িক সামাজিক–ৰাজনৈতিক বাস্তৱতাক সুন্দৰভাৱে দাঙি ধৰিছিল৷ ২০১৮চনত ‘টাইমলেছ লক্ষণ’ শীৰ্ষক গ্ৰন্থখনৰ উন্মোচনী অনুষ্ঠানত মই আগবঢ়োৱা ভাষণ আপোনালোকৰ সৈতে শ্বেয়াৰ কৰিলো৷”
ৰোমত জি২০ শিখৰ সন্মিলনৰ পটভূমিত স্পেইনৰ প্ৰধানমন্ত্ৰীৰে প্ৰধানমন্ত্ৰীৰ বৈঠ

প্ৰধানমন্ত্ৰী শ্ৰী নৰেন্দ্ৰ মোদীয়ে ৩১ অক্টোবৰ, ২০২১ত ৰোমত জি২০ শিখৰ সন্মিলনৰ পটভূমিত স্পেইনৰ প্ৰধানমন্ত্ৰী মহামহিম শ্ৰী পেড্ৰো ছানচেজক সাক্ষাৎ কৰে। দুয়োজন নেতাই ক্ৰমবৰ্দ্ধমান দ্বিপাক্ষিক বাণিজ্য আৰু বিনিয়োগৰ সম্পৰ্কসমূহক আদৰণি জনায় য'ত আছে এয়াৰবাছ স্পেইনৰ পৰা ৫৬খন চি২৯৫ এয়াৰক্ৰাফ্ট অনাৰ শেহতীয়া চুক্তিৰ স্বাক্ষৰ, যাৰ ৪০খন টাটা এডভাঞ্চড ছিষ্টেমছৰ সহযোগত 'মেড ইন ইণ্ডিয়া' হ'ব। ই–মবিলিটি, ক্লীন টেক, এডভাঞ্চড মেটেৰিয়েলছ আৰু ডীপ ছী এক্সপ্লৰেচনৰ দৰে নতুন ক্ষেত্ৰসমূহত ভৱিষ্যতে দ্বিপাক্ষিক সহযোগিতা সম্প্ৰসাৰিত কৰিবলৈ তেওঁলোক সন্মত হয়। প্ৰধানমন্ত্ৰী মোদীয়ে গ্ৰীণ হাইড্ৰজেন, আন্তঃগাঁথনি আৰু প্ৰতিৰক্ষা নিৰ্মাণ কাৰ্যকে ধৰি বিভিন্ন খণ্ডত বিনিয়োগ কৰিবলৈ আৰু লগতে ভাৰতৰ নেচনেল ইনফ্ৰাষ্ট্ৰাকচাৰ পাইপলাইন, এছেট মডাৰ্নাইজেচন প্লেন আৰু গতি শক্তি প্লেনৰ সুযোগ গ্ৰহণ কৰিবলৈ স্পেইনক আমন্ত্ৰণ জনায়। দুয়োজন নেতাই ভাৰত–ইউৰোপীয়ান ইউনিয়নৰ সম্পৰ্কৰ লগতে অহা চিঅ'পি২৬ৰ অগ্ৰাধিকাৰ সন্দৰ্ভত আলোচনা কৰে। তেওঁলোকে জলবায়ু সম্পৰ্কীয় গতিবিধিৰ ক্ষেত্ৰত সহযোগিতা আৰু আফগানিস্তান তথা ইণ্ডো–পেছিফিককে ধৰি পাৰস্পৰিক স্বাৰ্থ জড়িত আঞ্চলিক আৰু বৈশ্বিক বিষয়সমূহৰ ওপৰতো আলোচনা কৰে। প্ৰধানমন্ত্ৰী মোদী অহা বছৰ ভাৰতত প্ৰধানমন্ত্ৰী ছানচেজক আদৰণি জনাবলৈ অপেক্ষাৰত।
উত্তৰ-পূব ঔদ্যোগিক বিকাশ আঁচনি(এনইআইডিএছ)-২০১৭ত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত ২০২০ৰ ভিতৰত ৩০০০ কোটি টকা ব্যয়সাপেক্ষ উত্তৰ-পূব ঔদ্যোগিক বিকাশ আঁচনি(এনইআইডিএছ)-২০১৭ত অনুমোদন জনায়। চৰকাৰে ২০২০ৰ মাৰ্চৰ পূৰ্বে মুল্যায়ন কৰাৰ পাছত বাকী সময়খিনিৰ বাবে প্ৰয়োজনীয় ধনৰ আবণ্টন কৰিব। এনইআইডিএছ হৈছে এক বৃহৎ ব্যয় ধাৰ্যৰে পূৰ্বৰ দুখন আঁচনিৰ জৰিয়তে সামৰি লোৱা ঔদ্যোগিক প্ৰচাৰৰ সমন্বিত ৰূপ। সবিশেষঃ উত্তৰ-পূবৰ ৰাজ্যসমূহত নিয়োগ সৃষ্টিৰ প্ৰতি লক্ষ্য ৰাখি চৰকাৰে এই আঁচনিৰ জৰিয়তে প্ৰাৰম্ভিক অৱস্থাত এমএছএমই খণ্ডত প্ৰোৎসাহ যোগাইছে। চৰকাৰে নিয়োগ সৃষ্টিৰ বাবে এই আঁচনিৰ জৰিয়তে বিশেষ পুঁজিও আগবঢ়াব। ভাৰত চৰকাৰৰ অন্যান্য আঁচনি এক বা ততোধিক উপাদানৰ সুবিধা লাভ কৰা সকলো যোগ্য ঔদ্যোগিক গোটক এই আঁচনিৰ সুবিধা আদায়ৰ বাবে বিবেচনা কৰা হ’ব। এই আঁচনিৰ অধীনত উত্তৰ-পূৰ্বাঞ্চলৰ লগতে ছিকিমত নতুনকৈ স্থাপন কৰিবলগীয়া উদ্যোগ গোটক নিম্নোলিখিত সুবিধাসমূহ আগবঢ়োৱা হ’বঃ ঋণ আহৰণৰ বাবে কেন্দ্ৰীয় মুলধন বিনিয়োগৰ সুবিধা (CCII)ৰ জৰিয়তে কৰ্মচাৰীৰ পেন্সন আঁচনিলৈ নিয়োক্তাৰ হৈ ৮.৩৩% বৰঙণি আগবঢ়োৱাৰ উপৰি চৰকাৰে কৰ্মচাৰী ভৱিষ্যনিধিলৈও ৩.৬৭% বৰঙণি আগবঢ়াব। এই আঁচনিৰ অধীনত স্থাপন কৰা এটা গোটে সকলো ৰেহাই তথা সুবিধা সামৰি কেন্দ্ৰীয় চৰকাৰৰ পৰা ২০০ কোটিকৈ টকা লাভ কৰিব। নতুনকৈ গ্ৰহণ কৰা এই আঁচনিয়ে উত্তৰ-পূবৰ ৰাজ্যসমূহত উদ্যোগীকৰণৰ লগতে নিয়োগ সৃষ্টি আৰু উপাৰ্জন বৃদ্ধিত উৎসাহ যোগাব।
মস্কো উশ্বু ষ্টাৰ্ছ চেম্পিয়নশ্বিপত স্বৰ্ণ পদক জয়ৰ বাবে চাদিয়া তাৰিকক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে মস্কো উশ্বু ষ্টাৰ্ছ চেম্পিয়নশ্বিপত স্বৰ্ণ পদক অৰ্জনৰ বাবে চাদিয়া তাৰিকক অভিনন্দন জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে কয়; "মস্কো উশ্বু ষ্টাৰ্ছ চেম্পিয়নশ্বিপত স্বৰ্ণ পদক জয়ৰ বাবে চাদিয়া তাৰিকক অভিনন্দন জনাইছো। তেওঁৰ সফলতাই বহু উদীয়মান খেলুৱৈক অনুপ্ৰাণিত কৰিব। তেওঁৰ ভৱিষ্যৎ প্ৰচেষ্টাৰ বাবে শুভকামনা জনাইছো।"
ৰাজস্থানত সংঘটিত পথ দুৰ্ঘটনাত নিহতসকলৰ বাবে শোক প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ৰাজস্থানৰ বাড়মেৰত সংঘটিত পথ দুৰ্ঘটনাত নিহত হোৱা সকলৰ বাবে গভীৰ দুখ প্ৰকাশ কৰিছে। প্ৰধানমন্ত্ৰী কাৰ্যালয়ে প্ৰকাশ কৰা এক বাৰ্তাত কোৱা হৈছে; “ৰাজস্থানৰ বাড়মেৰত সংঘটিত পথ দুৰ্ঘটনাটো অত্যন্ত দুখজনক। এই দুৰ্ঘটনাত যিসকল লোকে প্ৰাণ হেৰুৱাবলগীয়া হ’ল তেওঁলোকৰ আত্মীয়-স্বজনৰ প্ৰতি সমবেদনা জ্ঞাপন কৰিছো। ঈশ্বৰে দুখৰ এই মুহূৰ্তত যেন তেওঁলোকক সম্বল প্ৰদান কৰে: প্ৰধানমন্ত্ৰী”।
প্ৰধানমন্ত্ৰী শ্ৰী নৰেন্দ্ৰ মোদী আৰু গ্ৰেট ব্ৰিটেইনৰ প্ৰধানমন্ত্ৰী এলিজাবেথ ট্ৰাছৰ মাজত টেলিফোনিক বাৰ্তালা

প্ৰধানমন্ত্ৰী শ্ৰী নৰেন্দ্ৰ মোদীয়ে আজি গ্ৰেট ব্ৰিটেইনৰ প্ৰধানমন্ত্ৰী এলিজাবেথ ট্ৰাছৰ সৈতে ফোনযোগে কথা পাতে। ব্ৰিটেইনৰ প্ৰধানমন্ত্ৰীৰ কাৰ্যভাৰ গ্ৰহণ কৰাৰ বাবে প্ৰধানমন্ত্ৰী ট্ৰাছক অভিনন্দন জনায় প্ৰধানমন্ত্ৰী মোদীয়ে। বাণিজ্য সচিব আৰু বৈদেশিক সচিব হিচাপে পূৰ্বৰ ভূমিকাত তেওঁ ভাৰত-ব্ৰিটেইনৰ দ্বিপাক্ষিক সম্পৰ্কলৈ আগবঢ়োৱা অৱদানৰ বাবে প্ৰধানমন্ত্ৰী মোদীয়ে ট্ৰাছৰ শলাগ লয়। দুয়োগৰাকী নেতাই ভাৰত আৰু ব্ৰিটেইনৰ মাজত ব্যাপক কৌশলগত অংশীদাৰিত্বক আৰু অধিক শক্তিশালী কৰাৰ প্ৰতিশ্ৰুতি দিয়ে। দুয়োগৰাকী নেতাই ৰ’ডমেপ ২০৩০ ৰূপায়ণৰ ক্ষেত্ৰত হোৱা অগ্ৰগতি, চলি থকা এফ টি এ আলোচনা, প্ৰতিৰক্ষা আৰু নিৰাপত্তা সহযোগিতা, দুয়োখন দেশৰ জনসাধাৰণৰ মাজৰ সম্পৰ্ককে ধৰি দ্বিপাক্ষিক স্বাৰ্থৰ বিভিন্ন বিষয়ৰ ওপৰত আলোচনা কৰে। ভাৰতবাসীৰ হৈ প্ৰধানমন্ত্ৰী মোদীয়ে মহামহিম ৰাণী দ্বিতীয় এলিজাবেথৰ দুখজনক মৃত্যুত ৰয়েল ফেমিলি আৰু ব্ৰিটেইনৰ জনসাধাৰণলৈ গভীৰ সমবেদনা জ্ঞাপন কৰে।
প্ৰধানমন্ত্ৰীয়ে ইণ্টেলৰ চিইঅ’ পেট জেলছিংগাৰক সাক্ষাৎ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ইণ্টেলৰ মুখ্য কাৰ্যবাহী বিষয়া, পেট জেলছিংগাৰক সাক্ষাৎ কৰে আৰু প্ৰযুক্তি, গৱেষণা তথা উদ্ভাৱন সম্পৰ্কীয় বিষয়ৰ ওপৰত আলোচনা কৰে। তেওঁ ভাৰতৰ প্ৰতি পেট জেলছিংগাৰৰ ইতিবাচক দৃষ্টিভঙ্গীৰো প্ৰশংসা কৰে। ইণ্টেলৰ চিইঅ'ৰ টুইটৰ উত্তৰত প্ৰধানমন্ত্ৰীয়ে কয়; "পেট জেলছিংগাৰৰ সৈতে সাক্ষাৎ কৰি আনন্দিত হ'লো! আমি প্ৰযুক্তি, গৱেষণা আৰু উদ্ভাৱন সম্পৰ্কীয় বিষয়ৰ ওপৰত উৎকৃষ্ট আলোচনা কৰিলো। মই ভাৰতৰ প্ৰতি আপোনাৰ ইতিবাচক দৃষ্টিভঙ্গীৰ প্ৰশংসা কৰিছো।"
মেচাৰ্চ ৰাষ্ট্ৰীয় সাৰ আৰু ৰসায়ন(আৰচিএফ) ৰ ভূমি মুম্বাই মেট্ৰ’পলিটান আঞ্চলিক উন্নয়ন প্ৰাধিকৰণ(এমএমআৰডিএ)ক হস্তান্তৰ কৰিবলৈ কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত নিম্নোলিখিত ক্ষেত্ৰত অনুমোদন জনাইছে- ক। মেচাৰ্চ ৰাষ্ট্ৰীয় সাৰ আৰু ৰসায়ন(আৰচিএফ)ৰ ভূমি মুম্বাই মেট্ৰ’পলিটান আঞ্চলিক উন্নয়ন প্ৰাধিকৰণ(এমএমআৰডিএ)ক হস্তান্তৰ; খ। মেচাৰ্চ ৰাষ্ট্ৰীয় সাৰ আৰু ৰসায়ন(আৰচিএফ)ৰ ভূমি বৃহত্তৰ মুম্বাই পৌৰ নিগম(এমচিজিএম)ক হস্তান্তৰৰ প্ৰস্তাৱ আৰু গ। এমএমআৰডিএ/এমচিজিএমৰ হস্তান্তৰ কৰা ভূমিৰ বিপৰীতে হস্তান্তৰ উন্নয়ন অধিকাৰ(টিডিআৰ) বিক্ৰীৰ বাবে প্ৰমাণপত্ৰ লাভ উল্লেখ্য যে আৰচিএফ হৈছে ভাৰতৰ ৰাজহুৱা খণ্ডৰ আগশাৰীৰ সাৰ আৰু ৰসায়ণ কোম্পানী। ১৯৭৮ চনৰ ৬ মাৰ্চত স্থাপন হোৱা এই উদ্যোগটো প্ৰথমে ভাৰতৰ সাৰ নিগম লিমিটেড নামেৰে জনাজাত আছিল। ইাৰ শ্বেয়াৰ কেপিটেল ৮০০ কোটি আৰু ই ৫৫১.৬৯ কোটি টকা মুলধন প্ৰদান কৰে। ১৯৯৭ চনত ই ‘ক্ষুদ্ৰৰত্ন’ বুলি অভিহিত কৰা হয়। এমএমআৰডিএ আৰচিএফৰ ৪৮,৮৪৯.৭৪ বৰ্গমিটাৰ ভূমি লাভ কৰি তাত ইষ্টাৰ্ণ ফ্ৰী ৱে-অনিকপানজ্ৰাপল সংযোগ পথ নিৰ্মাণ সম্পূৰ্ণ কৰে আৰু ২০১৪ চনত ইয়াৰ ৰাইজৰ বাবে মুকলি কৰি দিয়ে।
ভাৰত আৰু জাপানৰ মাজত কূটনৈতিক সম্পর্ক স্থাপনৰ ৭০সংখ্যক বৰ্ষপূৰ্তিত সন্তোষ প্ৰকাশ প্রধানমন্ত্রী

ভাৰত আৰু জাপানৰ মাজত কূটনৈতিক সম্পর্ক স্থাপনৰ ৭০সংখ্যক বৰ্ষপূৰ্তিত প্রধানমন্ত্রী শ্রী নৰেন্দ্র মোদীয়ে সন্তোষ প্রকাশ কৰিছে৷ শ্রী মোদী কয় যে আমাৰ দুয়োখন দেশৰ সম্পর্ক কৌশলগত, অর্থনৈতিক বা মানুহৰ সৈতে মানুহৰ যোগাযোগ সৰ্বত্ৰ নিবিড় হৈছে। এলানি টুইটযোগে প্রধানমন্ত্রীয়ে কয়, “আমি ভাৰত আৰু জাপানৰ মাজত কূটনৈতিক সম্পর্ক স্থাপনৰ ৭০সংখ্যক বৰ্ষপূৰ্তি উদযাপন কৰিছো৷ মই অতিশয় আনন্দিত যে আমাৰ দুয়োখন দেশৰ সম্পর্ক কৌশলগত, অর্থনৈতিক বা মানুহৰ সৈতে মানুহৰ যোগাযোগ সৰ্বত্ৰ নিবিড় হৈছে। মোৰ বন্ধু প্রধানমন্ত্রী কিশিদা @kishida230 শেহতীয়া বার্ষিক সন্মিলনৰ বাবে ভাৰত ভ্ৰমণলৈ আহি ক’ভিডোত্তৰ বিশ্বত আমাৰ বিশেষ কৌশলগত আৰু বিশ্ব অংশীদাৰিত্বক নিবিড় কৰাৰ ৰূপৰেখা প্ৰদান কৰিছে৷ এই উদ্দেশ্য বাস্তবায়িত কৰাৰ বাবে প্রধানমন্ত্রী কিশিদাৰ সৈতে কাম কৰি যোৱাৰ বাবে মই অতি আশাবাদী”৷
ভাৰতৰ জি-২০ প্ৰেচিডেন্সিৰ ল’গ’, থিম আৰু ৱেবছাইট উন্মোচন

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ভাৰতৰ জি-২০ প্ৰেচিডেন্সিৰ ল’গ’, থিম আৰু ৱেবছাইট উন্মোচন কৰে। ভাৰ্চুৱেল মোডত প্ৰধানমন্ত্ৰীয়ে উন্মোচন কৰা ল’গ’ আৰু থিম তলত দিয়া ধৰণৰ। ল’গ’ আৰু থিমৰ ব্যাখ্যা জি-২০ৰ ল’গ’টোৱে ভাৰতৰ জাতীয় পতাকাৰ প্ৰাণৱন্ত ৰং কেশৰ, বগা আৰু সেউজীয়া আৰু নীলা ৰঙৰ পৰা প্ৰেৰণা লাভ কৰিছে। ইয়াৰ উপৰিও ই পৃথিৱী গ্ৰহটোক ভাৰতৰ জাতীয় ফুল পদুমৰ সৈতে জড়িত কৰে, যিয়ে প্ৰত্যাহ্বানৰ মাজতো সমৃদ্ধিৰ প্ৰতিফলন ঘটায়।জি-২০ৰ ল’গ’ৰ তলত দেৱনাগৰী লিপিৰে লিখা আছে “ভাৰত”। ভাৰতৰ জি-২০ প্ৰেচিডেন্সিৰ বিষয়বস্তুহ’ল “বসুধৈৱ কুটুম্বকম” বা “এক পৃথিৱী এক পৰিয়াল এক ভৱিষ্যত”।এয়া মহা উপনিষদৰ প্ৰাচীন সংস্কৃত পাঠৰ পৰা অংকিত। ভাৰতৰ বাবেজি-২০ প্ৰেচিডেন্সিয়ে “অমৃতকাল”ৰ আৰম্ভণিকো চিহ্নিত কৰে, যি হৈছে ১৫ আগষ্ট,২০২২তদেশৰ স্বাধীনতাৰ ৭৫সংখ্যক বাৰ্ষিকীৰ পৰা আৰম্ভ হোৱা ২৫ বছৰীয়া সময়। জি-২০ ৱেবছাইট প্ৰধানমন্ত্ৰীয়ে ভাৰতৰ জি-২০ প্ৰেচিডেন্সীৰ ৱেবছাইটো(www.g20.in) মুকলি কৰে।ভাৰতে জি-২০ প্ৰেচিডেন্সীৰ দায়িত্ব গ্ৰহণৰ দিনাৰ পৰা অৰ্থাৎ২০২২ চনৰ ১ ডিচেম্বৰৰ পৰা ৱেবছাইটোৱে সাৱলীলভাৱে কাম আৰম্ভ কৰিব। জি-২০ আৰু লজিষ্টিক ব্যৱস্থাৰ বিষয়ে গুৰুত্বপূৰ্ণ তথ্যৰ উপৰিও ৱেবছাইটটো জি-২০ৰ তথ্যৰ ভঁৰাল নিৰ্মাণ আৰু কাম কৰিবলৈও ব্যৱহাৰ কৰা হ’ব। ৱেবছাইটটোত নাগৰিকসকলে নিজৰ পৰামৰ্শ দাখিল কৰিব পৰাকৈ এটা শিতান সন্নিবিষ্ট কৰা হৈছে। জি-২০ এপছ ৱেবছাইটটোৰ উপৰিও, এণ্ড্ৰইড আৰু আইঅ’এছ দুয়োটা প্লেটফৰ্মত “জি20 ইণ্ডিয়া” নামৰ এটা মোবাইল এপ মুকলি কৰা হৈছে।
বিশ্ব চাইকেল দিৱসত মহাত্মা গান্ধীৰ এখনি আলোকচিত্ৰ শ্বেয়াৰ প্ৰধানমন্ত্ৰী

লাইফষ্টাইল ফৰ এনভাৰমেন্ট (LIFE) ধাৰণাটোৰ উল্লেখেৰে প্ৰধানমন্ত্ৰী শ্ৰী নৰেন্দ্ৰ মোদীয়ে মহাত্মা গান্ধীয়ে চাইকেল চলোৱা এখনি আলোকচিত্ৰ শ্বেয়াৰ কৰিছে। আজি বিশ্ব চাইকেল দিৱস। প্ৰধানমন্ত্ৰীগৰাকীয়ে এইদৰে টুইট কৰে; "লাইফষ্টাইল ফৰ এনভাৰমেন্ট (LIFE)। আজি বিশ্ব চাইকেল দিৱস আৰু মহাত্মা গান্ধীয়ে এটি প্ৰাণোচ্ছল আৰু সুস্থ জীৱনশৈলী গ্ৰহণ কৰিবলৈ প্ৰেৰণা যোগাইছিল।"
পিথোৰাগড়ৰ কেন্দ্ৰীয় বিদ্যালয়ৰ ছাত্ৰ-ছাত্ৰীৰ পৰীক্ষা পে চৰ্চাত গীত পৰিবেশনৰ ভিডিঅ’ শ্বেয়াৰ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে পৰীক্ষ পে চৰ্চাত কেন্দ্ৰীয় বিদ্যালয়, পিথোৰাগড়ৰ ছাত্ৰ-ছাত্ৰীসকলে পৰিবেশন কৰা এটি গীত শ্বেয়াৰ কৰিছে। কেন্দ্ৰীয় বিদ্যালয় সংগঠনৰ এটা টুইট ৰিটুইট কৰি প্ৰধানমন্ত্ৰীগৰাকীয়ে এইদৰে টুইট কৰে; “অতি উত্তম! ছাত্ৰ-ছাত্ৰীসকলৰ এই অনুভৱে পৰীক্ষাৰ উৎসৱত নতুন ৰং ভৰাই তুলিব, ই তেওঁলোকক উৎসাহিত কৰিব।”
প্ৰধানমন্ত্ৰীয়ে ১৫ এপ্ৰিলত ভুজৰ কে কে পেটেল ছুপাৰ স্পেচিয়েলিটি হস্পিটেল দেশবাসীলৈ উৎসৰ্গা কৰিব

প্ৰধানমন্ত্ৰী শ্ৰী নৰেন্দ্ৰ মোদীয়ে ১৫ এপ্ৰিলৰ পুৱা ১১ বজাত ভিডিঅ’ কনফাৰেন্সৰ মাধ্যমেৰে গুজৰাটৰ ভূজস্থিত কে কে পেটেল ছুপাৰ স্পেচিয়েলিটি হস্পিটেল দেশবাসীলৈ উৎসৰ্গা কৰিব। চিকিৎসালয়খন ভূজৰ শ্ৰী কাচ্ছি লেভা পেটেল সমাজে নিৰ্মাণ কৰিছে। এইখন হ’ব কাচ্ছৰ প্ৰথম দাতব্য চুপাৰ স্পেচিয়েলিটি চিকিৎসালয়। ইয়াত ২০০খন আসন থাকিব। চিকিৎসালয়খনে অঞ্চলটোৰ লোকসকলৰ বাবে সুলভ মূল্যত ছুপাৰ স্পেচিয়েলিটি চিকিৎসা সেৱা সহজে উপলব্ধ কৰিব।
জি-৭ সন্মিলনৰ সময়ত কানাডাৰ প্ৰধানমন্ত্ৰীৰ সৈতে প্ৰধানমন্ত্ৰী মোদীৰ বৈঠ

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ চনৰ ২৭ জুনত জাৰ্মানীৰ শ্লছ এলমাউত অনুষ্ঠিত জি-৭ সন্মিলনৰ সময়ত কানাডাৰ প্ৰধানমন্ত্ৰী সন্মানীয় শ্ৰী জাষ্টিন ট্ৰুডোৰ সৈতে এক দ্বিপাক্ষিক বৈঠকত মিলিত হয়। একেই মূল্যবোধত বিশ্বাসী দুখন শক্তিশালী গণতন্ত্ৰৰ শীৰ্ষ নেতাদ্বয়ৰ মাজত দ্বিপাক্ষিক সম্পৰ্কসহ নানান বিষয়ত সফল আলোচনা হয়। বাণিজ্য আৰু অৰ্থনৈতিক সম্পৰ্ক আৰু অধিক শক্তিশালী কৰা, নিৰাপত্তা সহযোগিতা আৰু সন্ত্ৰাসবাদ মোকাবিলাৰ লগতে জনসাধাৰণৰ মাজত সম্পৰ্ক অধিক শক্তিশালী কৰাৰ দৰে বিষয়সমূহত দ্বিপাক্ষিক সম্পৰ্ক আৰু আগুৱাই নিবলৈ সন্মতি প্ৰকাশ কৰে দুয়োখন দেশে। দুয়োগৰাকী নেতাই পাৰস্পৰিক স্বাৰ্থ জড়িত আন্তৰ্জাতিক আৰু আঞ্চলিক বিষয়সমূহৰ ওপৰতো মত বিনিময় কৰে।
৪৯ সংখ্যক ৰাজ্যপাল সন্মিলনৰ উদ্বোধন পৰ্বত প্ৰধানমন্ত্ৰীৰ ভাষণ

ৰাষ্ট্ৰপতি ভৱনত আজি অনুষ্ঠিত ৪৯ সংখ্যক ৰাজ্যপাল সন্মিলনত প্ৰধানমন্ত্ৰী শ্ৰী নৰেন্দ্ৰ মোদীয়ে উদ্বোধনী ভাষণ আগবঢ়ায়। এই উপলক্ষে আগবঢ়োৱা ভাষণত প্রধানমন্ত্রীয়ে দেশবাসীয়ে যাতে বিভিন্ন কেন্দ্রীয় প্রকল্প আৰু আঁচনিৰ সর্বোচ্চ সুফল ভোগ কৰিব পাৰে, তথা তাক নিশ্চিত কৰাত জীৱনৰ বিভিন্ন ক্ষেত্রত ৰাজ্যপালসকলে কেনেদৰে তেওঁলোকৰ অভিজ্ঞতাক কামত লগাব পাৰে সেই বিষয়েও সবিস্তাৰে ব্যাখ্যা কৰে। তেওঁ কয় যে ৰাজ্যপালসকলৰ ভূমিকা কেৱল প্রতিষ্ঠানগতই নহয়, ইয়াৰ সমান্তৰালভাৱে অন্যদিশতো যথেষ্ট গুৰুত্বপূর্ণ আছে। দেশৰ যুক্তৰাষ্ট্রীয় আৰু সাংবিধানিক কাঠামোৰ মাজত থাকি তেওঁলোকে কাম কৰি যাব পাৰে। ৰাজ্যপালসকলে দেশৰ জনজাতি সম্প্রদায়ে যাতে শিক্ষা, ক্রীড়া আৰু বিত্তীয় অন্তর্ভুক্তিমূলক চৰকাৰী আঁচনিসমূহৰ সুযোগ সম্পূর্ণভাৱে গ্রহণ কৰিব পাৰে, সেয়া নিশ্চিত কৰাত এক সহায়ক ভূমিকা পালন কৰিব পাৰে। তেওঁ দেশৰ স্বাধীনতা আন্দোলনত জনজাতিসকলে মুখ্য ভূমিকা পালন কৰিছিল। সেয়েহে, সেই মুক্তি যুঁজাৰুসকলক স্বীকৃতি প্ৰদানৰ লগতে ডিজিটেল মিউজিয়ামত তাক সংৰক্ষণ কৰা উচিত। ৰাজ্যপালসকলে বিভিন্ন বিশ্ববিদ্যালয় আচার্যৰ ভূমিকাও পালন কৰে। তেওঁ কয় যে যুৱ সমাজৰ মাজত যোগচর্চা সম্পর্কে সজাগতা গঢ়ি তোলাৰ এক সুযোগ হিচাপে ২১ জুনত আন্তঃৰাষ্ট্ৰীয় যোগ দিৱসক কামত লগাব পৰা যায়। অন্যহাতে, মহাত্মা গান্ধীৰ ১৫০ বছৰীয়া জয়ন্তী উদযাপনত দেশৰ বিশ্ববিদ্যালয়সমূহৰো এক বিশেষ ভূমিকা আছে বুলি ভাষণত উল্লেখ কৰে প্ৰধানমন্ত্ৰীয়ে। ৰাষ্ট্ৰীয় পুষ্টি অভিয়ান, গ্রামীণ বৈদ্যুতিকৰণ আৰু উন্নয়নকামী ৰাজ্যসমূহৰ বাবে বিভিন্ন আঁচনিৰ প্রসংগত প্ৰধানমন্ত্ৰী মোদীয়ে কয় যে বৰ্তমান সময়ত বিদ্যুতৰ সুযোগ পোৱা গাওঁসমূহত ৰাজ্যপালসকলে তেওঁলোকৰ ভ্ৰমণসূচীৰ জৰিয়তে বৈদ্যুতিকৰণৰ সুফলসমূহৰ চৰ জমিন প্রত্যক্ষ কৰিব পাৰে। প্রধানমন্ত্রীয়ে কয় যে ১৪ এপ্ৰিলৰ পৰা আৰম্ভ হোৱা শেহতীয়া ‘গ্রাম স্বৰাজ অভিযান’ৰ সময়ত দেশৰ ১৬ হাজাৰতকৈ অধিক গাঁৱত সাতখন গুৰুত্বপূর্ণ আঁচনি সম্পূর্ণৰূপে ৰূপায়ণ কৰা হয়। জন-অংশীদাৰিত্বৰ জৰিয়তে এই গাওঁসমূহত সাতটা বিভিন্ন সমস্যাৰ পৰা মুক্ত হয়। অহা ১৫ আগষ্টৰ ভিতৰত আৰু ৬৫ হাজাৰ গাওঁৱক ‘গ্রাম স্বৰাজ অভিযান’ৰ আওতালৈ অনাৰ লক্ষ্য লোৱা হৈছে। প্ৰধানমন্ত্ৰীয়ে অহা বছৰৰ আৰম্ভনিতে ৫০ সংখ্যক ৰাজ্যপাল সন্মিলন অনুষ্ঠিত কৰিবলৈ পৰামৰ্শ দিয়ে। তেওঁ কয় যে এনে প্ৰচেষ্টাই বাৰ্ষিক অনুষ্ঠানটো অধিক ফলপ্ৰসূ হৈ উঠিব পাৰে।